મુકેશ અને લત્તા મંગેશકરનું સુપરહીટ ક્લાસિક ગીત ‘આ લૌટ કે આજા મેરે મીત’ ગીત ઘણા લોકોએ સાંભળ્યું હશે. એ ગીત માત્ર સાંભળવાનું જ ગમે તેવું છે બાકી યુ ટ્યૂબ પર જોવાનું દુ:સાહસ કરાય તેમ નથી. માત્ર એટલી જાણકારી રાખવી પૂરતી છે કે આ ગીત ‘રાની રૂપમતી ’ ફિલ્મનું છે. આ ફિલ્મ જેમની રિયલ લાઇફ લવસ્ટોરી પરથી બની છે એ રાની રૂપમતી અને બાઝ બહાદૂરના રોમાન્સનું નગર એટલે માંડુ. મધ્યપ્રદેશમાં ઊંચાઇ પર વસેલું આ શહેર ગુજરાતથી બહુ દૂર નથી. પરંતુ, હજુ પણ પર્યટનરસિયા ગુજરાતીઓનું ધ્યાન આ શહેર પર બહુ ખાસ પડ્યું નથી.